Aalborg Stiftstidende, 1840-11-06
- Af Borgerrepræsentanternes Offentliggjørelser erfarer man Følgende: Jfølge Anordningen om Kjøbenhavns Communalbestyrelse af 1ste Jan. d. A. skal der i Stadens Magistrat være sex Raadmænd, som udvælges af Stadens Borgerskab igjennem dets Repræsentantskab, dog paa Kongens Approbation. Valget skeer kun paa 12 Aar, men den Afgaaende kan vælges paany. Til Raadmænd kunne alene vælges Borgere, og det kun saadanne, der kunne deeltage i Valget af Borgerrepræsentanter samt vælges i denne Egenskab. De 3 Raadmandsposter skulle derhos stedse holdes besatte med Mænd, der have underkastet sig den fuldstændige juridiske Exammen med bedste eller næstbedste Charakteer for begge deres Prover, dog er det, saalænge idet mindste 3 af de nuværende Raadmænd forblive i deres Embeder, ikke nødvendigt ved Valget at tage Hensyn til juridisk Exammen, hvorimod dette Hensyn først indtræder, naar ikke det fulde Antal af 3 lovkyndige Raadmænd ere tilbage. Efterat et, ved en forenet Committee af Magistraten og Borgerrepræsentanterne, udarbeidet Forslag til en ny Regulering af Gageringen og Pensioneringen for de Raadmænd, der herefter udnævnes, har været Kongen forelagt, har det under 14de f. M. behaget Hs. Maj. allernaadigst at resolvere: at Gagen for de Raadmænd, som efter Communalanordningens 5 3 blive at udvælge, maa bestemmes oprindelig til 1200 Rbd. aarl., men til 1600 Rbd. aarlig for dem, som efter 12 Aars Tjeneste, paa Grund af Gjenvalg enten vedblive eller efter et Mellemrum vælges paany, hvilket Beløb derhos maatte ansees som Maximum af Raadmandsgagen, samt at det af Communalbestyrelsen fremsatte Forslag til Regulering af Pension for Stadens eventuelle Raadmænd maa stilles i Bero, indtil den allernaadigst anordnede Commission har endt sine Forhandlinger ang. Pensionering af Embedsmænd i Statens Tjeneste, og det Fornødne derom allernaadigst er blevet bestemt. Da denne allerhøieste Resolution var bleven Forsamlingen meddeelt, bemyndigede man Formanden til at udstede den fornødne Bekjendtgjørelse betræffende Besættelsen af den sjette Raadmandspost, hvilken Bekjendtgjørelse, ifølge Regulativet for Forretningsgangen i Borgerrepræsentationen, skal, sex Uger for den ledige Post besættes, indrykkes tre Gange i den Berlingske Tidende og Adressecomptoirets Efterretninger. . . - Som Candidat til den ny besættende borgerlige Raadmandspost, og som den, der hertil skal være designeret, nævnes Borgerrepræsentant Cand. juris Orla Lehmann. - Commissionen til Ritualets Revision samles i disse Dage, for at begynde sine Arbeider. Efter hvad man kjender til deres Navne, som skulle udgjøre Commissionen, er det ikke at paatvivle, at den vil saasnart som muligt tilendebringe Forhandlingerne. Rand. Av.)- Kongens Regiments Musikcorps, med Assistance af flere herværende Hoboister, ialt et Antal af 65, have erholdt Tilladelse til at give en Concert i Ridehuset ved Christiansborg Slot og vil Samme finde Sted førstk. Søndag. Localet vil blive oplyst med henved 300 argantiske Lamper og i Vintertid vil det, som Skik og Brug i flere af Europas store Stæder, opvarmes med Kulbækkener. At Musikken vil tage sig godt ud i dette store Locale, der indeslutter et Rum af omtrent 120,000 Cubikfod, er vistnok udenfor al Tvivl.